CELEX: 52015DP0436
Language: et
Date: 2015-12-15 00:00:00
Title: Euroopa Parlamendi 15. detsembri 2015. aasta otsus Georgios Kyrtsose puutumatuse äravõtmise taotluse kohta (2015/2238(IMM))

24.11.2017   
            
            
               ET
            
            
               Euroopa Liidu Teataja
            
            
               C 399/204
            
         P8_TA(2015)0436
   Georgios Kyrtsose puutumatuse äravõtmise taotlus
   Euroopa Parlamendi 15. detsembri 2015. aasta otsus Georgios Kyrtsose puutumatuse äravõtmise taotluse kohta (2015/2238(IMM))
   (2017/C 399/26)
   
      Euroopa Parlament,
   
               —
            
            
               võttes arvesse Georgios Kyrtsose puutumatuse äravõtmise taotlust, mille esitas Kreeka riigikohtu prokuratuur 21. juulil 2015. aastal seoses Ida-Atika Tööinspektsiooni kaebusega palkade maksmata jätmise kohta (1) ja mis tehti teatavaks Euroopa Parlamendi täiskogu istungil 9. septembril 2015. aastal,
            
         
               —
            
            
               võttes arvesse asjaolu, et Georgios Kyrtsos loobus kodukorra artikli 9 lõikega 5 ette nähtud õigusest olla ära kuulatud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ning 17. jaanuari 2013. aasta otsuseid (2),
            
         
               —
            
            
               võttes arvesse Kreeka Vabariigi põhiseaduse artiklit 62,
            
         
               —
            
            
               võttes arvesse kodukorra artikli 5 lõiget 2, artikli 6 lõiget 1 ja artiklit 9,
            
         
               —
            
            
               võttes arvesse õiguskomisjoni raportit (A8-0358/2015),
            
         
               A.
            
            
               arvestades, et Kreeka riigikohtu prokuratuur on taotlenud Euroopa Parlamendi liikme Georgios Kyrtsose puutumatuse äravõtmist seoses väidetavat õigusrikkumist käsitleva võimaliku kohtumenetlusega;
            
         
               B.
            
            
               arvestades, et Euroopa Liidu privileegide ja immuniteetide protokolli nr 7 artiklis 9 on sätestatud, et Euroopa Parlamendi liikmetel on oma riigi territooriumil samasugune immuniteet nagu selle riigi parlamendi liikmetel;
            
         
               C.
            
            
               arvestades, et Kreeka Vabariigi põhiseaduse artiklis 62 on sätestatud, et parlamendi koosseisu ametiajal ei või parlamendiliiget ilma parlamendi eelneva loata vastutusele võtta, kinni pidada, temalt vabadust võtta ega muul viisil tema vabadust piirata;
            
         
               D.
            
            
               arvestades, et Georgios Kyrtsost süüdistatakse ühe tema endise töötaja palga osalises maksmata jätmises;
            
         
               E.
            
            
               arvestades, et süüdistus puudutab Georgios Kyrtsose tol ajal juhitud kahe ajalehekirjastuse endise töötaja osalist 2013. aasta palka ja on suunatud Georgios Kyrtsose kui nende ettevõtete endise juhi vastu;
            
         
               F.
            
            
               arvestades, et väidetav rikkumine ei ole vähimalgi määral seotud Georgios Kyrtsose Euroopa Parlamendi liikmeks olemisega, vaid pigem tegevusega kahe ajalehekirjastuse juhi ametikohal;
            
         
               G.
            
            
               arvestades, et süüdistus ei ole seotud Euroopa Parlamendi liikme kohustuste täitmisel avaldatud arvamustega ega antud häältega Euroopa Liidu privileegide ja immuniteetide protokolli nr 7 artikli 8 tähenduses;
            
         
               H.
            
            
               arvestades, et ei ole alust arvata, et kriminaalmenetluse eesmärk on kahjustada parlamendiliikme poliitilist tegevust (fumus persecutionis), sest menetlust alustati aastaid enne parlamendiliikme ametisse asumist;
            
         
            
               1.
            
            
               otsustab Georgios Kyrtsose puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Kreeka pädevale ametiasutusele.
            
         
      (1)  Dokumendi viitenumber ABM:IB2014/8927.
   
      (2)  Kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI: EU:T:2013:23.